
ATSAKYMAI I RINKOS KONSULTACIJOS DALYVIAMS
	Eil. Nr.
	Klausimas
	Atsakymas/komentaras/ pasiūlymas
	CPO LT komentaras

	1.
	Ar paslaugų techninė specifikacija neriboja konkurencijos?
	Ne.
Neriboja.
Bendrai – ne. 
	Dėkojame už atsakymus.

	2.
	Ar paslaugų techninė specifikacija yra išsami ir aiški?
	Iš dalies.
Taip.
Taip, techninė specifikacija yra išsami ir aiški.
	Dėkojame už atsakymus.

	3.
	Ar turite pastabų, klausimų paslaugų techninei specifikacijai?
Kokias konkrečias sąlygas papildomai siūlytumėte įtraukti į techninę specifikaciją arba kurių sąlygų reikėtų atsisakyti? Kartu pateikite pagrindimą.
	6 punkte nurodytas ypatingai trumpas paslaugos teikimo atkūrimo laikotarpis - ne ilgiau nei 4 (keturios) valandos nuo pranešimo apie Paslaugų teikimo sutrikimą gavimo. Pažymėtina, kad gali būti atvejų, kuriais dėl objektyvių ir nuo tiekėjo nepriklausančių priežasčių per tokį trumpą terminą pašalinti paslaugų teikimo sutrikimus nebus galimybės, todėl siūlome nustatyti paslaugos teikimo atkūrimo laikotarpį, kuris gali būti ne ilgesnis nei 1 darbo diena. Atkreiptinas dėmesys, kad toks gedimų pašalinimo laikotarpis nustatytas ir šiuo metu per CPO katalogą vykdomuose judriojo ryšio pirkimuose ir sudaromose pagrindinėse sutartyse. 
	Dėkojame už pastebėjimą. Reikalavimas bus patikslintas: „ne ilgiau nei per 24 valandas nuo pranešimo apie Paslaugų teikimo sutrikimą gavimo.“

	
	
	8 punktas. Minimali užtikrinama duomenų perdavimo greitaveika Lietuvoje, yra nurodyta gaunamų, siunčiamų duomenų ir delsos minimali greitaveika bei nurodyta, kad viešai skelbiami parametrai yra nurodyti https://arcgis.rrt.lt/portal/apps/dashboards/00eaddf28cd84ecfa795ddee3e8449a2 . Prašome patikslinti, nurodant tikslią nuorodą (ar dokumentą), iš kurio šaltinio yra imami šie minimalūs reikalavimai. Šie reikalavimai niekaip negali riboti operatorių konkurencijos ir turi būti tinkami visiems Lietuvos Respublikoje registruotiems operatoriams. Šiuo atveju – nurodomos vidutinės duomenų gavimo bei siuntimo greitaveikos atitinkamai: 45 ir 15 Mbps bei delsa – 65 Ms. TS pateiktoje RRT nuorodoje matyti, kad Lietuvoje operatoriaus X arba operatoriaus Y duomenų siuntimo greitaveika yra lygi – 13,8 Mbps, o delsa – 75 Ms. Vos 1,2 Mbps išsiuntimo greičio skirtumas ar 15 Ms delsos pokytis yra nykstamai mažas ir to vartotojas niekaip negalėtų pajusti, tačiau tokio parametro palikimas dirbtinai apribotų konkurenciją ir neleistų operatoriams dalyvauti CPO kataloge.
	Dėkojame už pastebėjimą. Reikalavimas nenumatė kokios technologijos pagalba (4G ar 5G ar kt.) gali būti užtikrinamas reikalavimas. Tačiau siekiant didesnio aiškumo reikalavimas patikslintas į: „Vidutinė gaunamų duomenų greitaveika ne mažiau nei 100 Mb/s;
Vidutinė siunčiamų duomenų greitaveika ne mažiau nei 15 Mb/s;
Vidutinė delsa ne daugiau nei 70 ms.
(pagal matuojamus ir viešai skelbiamus tinklalapyje www.rrt.lt (aktuali nuoroda https://arcgis.rrt.lt/portal/apps/dashboards/00eaddf28cd84ecfa795ddee3e8449a2) kokybės parametrus, rezultatas vertinamas pasirinkus visas galimas pasirinkimui ryšio technologijas, visų reikalaujamų parametrų matavimo metai turi būti vienodi, vėliausi publikuojami metai).“

	
	
	9 punkte yra nurodyta „Neribotas kiekis tekstinių pranešimų (SMS) Lietuvoje siuntimas ir gavimas”. Norime pažymėti, kad remiantis sąžiningo naudojimosi paslaugomis taisyklėmis, (kurias turi pasitvirtinę ir viešai skelbia  visi operatoriai) neriboto SMS kiekio pasiūlymuose naudoti trumpųjų žinučių (SMS) paslaugas tik abipusiam bendravimui tarp asmenų, neviršijant protingo, įprasto  abonentui vidutinio SMS vartojimo per mėnesį kiekio. Nesąžiningu SMS paslaugos naudojimu laikoma abonento SMS paslaugos naudojimas komerciniams tikslams (pvz. reklaminėms ir/ar informacinėms trumposioms žinutėms siųsti), įskaitant, bet neapsiribojant, tokiu naudojimu, kuris atitinka visus šiuos požymius:
- iš vieno numerio išsiunčiama daugiau nei 1000 SMS/mėn.;
- siuntimas vykdomas į daugiau nei 100 skirtingų numerių;
- išsiųstų/gautų SMS santykis yra mažesnis nei 100/70.
Tokio tipo SMS paslaugų naudojimas yra laikomas naudojimu komerciniais tikslais ir tam yra skirtos atskiros paslaugos. Dėl šios priežasties siūlome papildyti techninę specifikaciją, kad neriboto kiekio paslaugų naudojimas yra skirtas abipusiam bendravimui tarp asmenų, neviršijant protingo, įprasto  abonentui vidutinio SMS  vartojimo per mėnesį kiekio.  
Papildomai siūlome patikslinti ir į CPO sutartį  įtraukti kaip vieną iš reikalavimų (Naudotis paslaugomis laikantis operatoriaus viešai skelbiamų Sąžiningo naudojimosi paslaugomis taisyklių) arba kitoje sutartinių dokumentų vietoje patikslinti papildant, kad “Neribotas kiekis (nepažeidžiant konkretaus operatoriaus taikomų Sąžiningo naudojimosi paslaugomis taisyklių)”.
	Dėkojame už pastabą. Atsižvelgta.

	
	
	9 punkte yra parašyta: Neribotas tekstinių pranešimų (SMS) į užsienio gavimas.
Manome, kad tai yra gramatinė/loginė klaida. Siūlomas pakeitimas: Neribotas tekstinių pranešimų (SMS) iš užsienio gavimas.
	Dėkojame už pastebėjimą. Techninė klaida bus ištaisyta, patikslinant reikalavimo tekstą: „Neribotas tekstinių pranešimų (SMS) iš užsienio gavimas.“

	
	
	10 punktas. Atkreipiame dėmesį į mobilių duomenų apvalinimo principus, 10 punkte yra nurodytas ne didesnis nei 100 MB atvaizdavimas ir ne didesnis nei 1 GB apmokestinimas. Prašome patikslinti, kokiu tikslu yra numatytas toks didelis duomenų  apvalinimo apmokestinimas ir kodėl yra išskirtas atvaizdavimas ir apmokestinimas ? (ar neturėtų būti ir atvaizdavimas, ir apmokestinimas pateikiami vienodais principais?) Pažymėtina - šiuo metu remiantis ES reglamentu naudojantis mobiliais duomenimis ES šalyse, įskaitant Lietuvą,  taikomas 1 kb apvalinimas.

	Dėkojame už siūlymą. Reikalavimas bus patikslintas: „Išnaudotų duomenų kiekis Lietuvoje turi būti atvaizduojamas ne didesniu nei 1 KB tikslumu. Išnaudojus pasirinkto plano duomenų kiekį, papildomo GB kaina nurodyta konkretaus pirkimo pasiūlyme. Papildomas duomenų kiekis turi būti atvaizduojamas ne didesniu nei 1 KB tikslumu ir apmokestinamas proporcingai pagal faktiškai sunaudotą duomenų kiekį.“

	
	
	10 punkte nurodyti interneto paslaugos siunčiamų ir gaunamų duomenų kiekio planai. Siūlome patikslinti, kad su šiais planais suteikiamas duomenų kiekis skirtas naudojimui Lietuvoje.
	Dėkojame už pastebėjimą. Reikalavimas bus patikslintas.

	
	
	10 punktas Interneto paslaugos siunčiamų ir gaunamų duomenų kiekio planai e) dalyje nurodyti neriboti GB/mėn. Tai yra perteklinis reikalavimas, kuris yra naikintinas iš techninės specifikacijos. Pagal mūsų turimus duomenis, vidutinis viešojo sektoriaus įmonių, kurios perka judrųjį ryšį CPO kataloge, abonento sunaudojamas GB skaičius per mėnesį niekaip neviršija 50GB, tad poreikio neribotam internetui nėra. Viešojo sektoriaus įmonių darbuotojų funkcijų vykdymui pilnai pakanka 50GB interneto duomenų, nes tai yra itin didelis duomenų kiekis naudoti mobiliajame telefone. Jeigu reikalingas didesnis interneto kiekis, perkančioji organizaciją turėtų pirkti mobilaus interneto paslaugą naudojantis CPO esančiu Mobilaus interneto katalogu. Neriboti interneto duomenys judriojo ryšio abonentams sudaro prielaidą perkančiosios organizacijos abonentams piktnaudžiauti paslauga, internetą dalinantis į kompiuterį, naudojant maršrutizatoriuose ar kitoje įrangoje, nors tokio tipo paslaugos turėtų būti perkamos atskirai – įsigyjant mobilų internetą duomenų perdavimui. Esame ne sykį susidūrę su tokiu piktnaudžiavimu, todėl labai rekomenduotume nepalikti tokios opcijos, kuri yra perteklinė ir gali būti kasdienoje būti išnaudota tik naudojant paslaugą ne pagal paskirtį.
	Dėkojame už siūlymą. Manome, kad neribotų duomenų kiekio planas nėra perteklinis, visi paslaugų tiekėjai rinkoje aktyviai reklamuoja ir siūlo tokius kartu su balso paslaugomis kombinuotus planus vartotojams. Taip pat kiekvienas paslaugų teikėjas taiko sąžiningo naudojimo taisykles, skirtas užkirsti  piktnaudžiavimą paslaugomis.

	
	
	11 punkte nurodoma, kad Paslaugų teikėjas pagal užsakovo pateiktą užsakymą privalo teikti ne mažiau kaip sekančias balso ir ryšio paslaugas, tame tarpe Numerio perkėlimo iš kito operatoriaus paslaugą (nemokamai, perkeliamas numeris neturi turėti galiojančių terminuotų įsipareigojimų esamam operatoriui).
Atkreipiame dėmesį, kad  pagal RRT nustatytas tvarkas numerio perkėlimo paslauga yra nemokama (https://www.rrt.lt/telefono-rysys-internetas-tv/telefono-rysio-numeriai/numerio-perkelimas/dazniausiai-uzduodami-klausimai/ ) . Be kita ko RRT yra išaiškinusi, kad “operatoriai negali riboti abonentinio numerio perkeliamumo. Numerio perkėlimo paslauga turi būti užtikrinama net jei abonentas yra sudaręs su operatoriumi terminuotą elektroninių ryšių paslaugų sutartį ir nutraukia ją anksčiau įsipareigoto laikotarpio. Tačiau tokiu atveju operatorius turi teisę reikalauti atlyginti nuostolius (pvz., likusią mokesčio už judriojo ryšio įrangą dalį, suteiktas nuolaidas ir pan.) dėl priešlaikinio terminuotos sutarties nutraukimo. Perkėlus numerį į kitą tinklą, automatiškai nutrūksta abonento turėta sutartis dėl telefono ryšio paslaugų teikimo, net jei ji buvo terminuota. “
Todėl manome skliaustuose esanti informacija yra perteklinė ir prieštaraujanti teisės aktams bei RRT išaiškinimams, todėl  siūlome tokią formuluotę, kuri atitinka teisinį reglamentavimą: Numerio perkėlimo iš kito operatoriaus paslaugą (nemokamai). 
	Dėkojame už siūlymą. Atkreipiame dėmesį, kad techninės specifikacijos reikalavimai skirti paslaugų teikėjams, tačiau taip pat turi suteikti kuo daugiau aiškumo naudotojui, todėl patiksliname reikalavimą: „Numerio perkėlimo iš kito operatoriaus paslaugą (nemokamai; numerio perkėlimo paslauga neapima galimų nuostolių kompensavimo, jeigu kitas (ankstesnis) operatorius reikalauja juos atlyginti dėl išankstinio terminuotos sutarties nutraukimo)“.

	
	
	11 punkte taip pat sakoma, kad paslaugų teikėjas turi: Sudaryti galimybę Abonentams naudotis Lietuvos Respublikos teisės aktuose nustatytomis Vyriausybinio ryšio paslaugomis, kurios numatytos tiekėjo sutartyje su Vyriausybinių ryšių centru. Prašome patikslinti šį punktą, nurodant, kokias konkrečias Vyriausybinio ryšio paslaugas turite omenyje ir kokioje tiekėjo sutartyje su Vyriausybinių ryšių centru jos numatytos?
	Dėkojame už siūlymą, reikalavimas pašalintas.


	
	
	12 punktas nurodo, kad Tiekėjas privalo turėti galimybę teikti virtualios SIM kortelės paslaugą (toliau - eSIM). Rekomenduojame apibrėžti, jog virtualios Sim kortelės paslauga apima vieno abonento kortelės tipą, kuomet abonentas gali veikti per fizinę įrenginyje įdėtą kortelę arba virtualią kortelę, kuri įrašoma pagal operatoriaus paruoštą įrašymo procesą. Paslauga neapibrėžia kelių abonentų ir įrenginių tarpusavio veikimo – vieno numerio paslauga (pvz.: Esim laikrodyje). 
	Dėkojame už siūlymą. Reikalavimas bus patikslintas: „Tiekėjas privalo turėti galimybę teikti virtualios SIM kortelės paslaugą (toliau - eSIM). eSIM paslauga privalo užtikrinti visų šioje techninėje specifikacijoje nurodytų pagrindinių paslaugų, duomenų perdavimo paslaugų ir papildomų paslaugų, išskyrus mobilaus kvalifikuoto elektroninio parašo paslaugą (atitinkamai šios techninės specifikacijos lentelės 4,10 ir 11 p.) teikimą. eSIM naudojimas ar paslaugų teikimas, naudojant virtualią kortelę (eSIM) nėra papildomai apmokestinamos. Paslaugos, naudojant virtualią (eSIM) kortelę, gali būti teikiamos tik jeigu užsakovo techninė įranga aparatiniame lygyje palaiko šį funkcionalumą. Užsakovas turi teisę bet kada nemokamai pakeisti fizinę SIM kortelę į virtualią (eSIM) arba atvirkščiai, bet ne dažniau nei 1 kartą per mėnesį. Paslaugos teikiamos (gali veikti) tik per vieną konkrečiu laiko momentu naudojamą aktyvuotą kortelę (fizinę SIM arba eSIM)“.

	4.
	Ar galite pasiūlyti paslaugas pagal techninės specifikacijos reikalavimus pilna apimtimi?
	Taip.
Taip.
Taip, galime.
	

	5.
	Ar virtualios SIM (eSIM) paslauga netrukdomai užtikrins abonentų paslaugų naudojimą užsienio šalyse nepriklausomai nuo šalies?
	Užtikrins, jei paslauga apima vieno abonento kortelės tipą, kuomet abonentas gali veikti per fizinę įrenginyje įdėtą kortelę arba virtualią kortelę.
	

	
	
	Taip.
	

	
	
	Taip, užtikrins. eSIM neužtikrina tik m. parašo paslaugos.
	

	[bookmark: _Hlk195630913]6.
	Ar turite pastabų dėl pasiūlymų vertinimo kriterijų?
Prašome pateikti argumentuotas pastabas ir klausimus nurodant konkrečius punktus ir/ar teksto vietas.
	Siūlome patikslinti vertinimo kriterijaus Abonentinio mokesčio vienam vartotojui kaina (C) apibrėžimą ir formuluoti jį taip:
Pi – Tiekėjo Elektroniniame kataloge Konkretaus pirkimo metu pateikta pasiūlymo kaina vienam abonentui, Eur su mokesčiais, kur Pi <= Pabon
Siūlome patikslinti vertinimo kriterijaus Tiekėjo Paslaugų vieno papildomo gigabaito (GB) kainos vertinimas (T1) apibrėžimus ir formuluoti juos taip:
Tgb – vieno papildomo gigabaito (GB) Lietuvoje kaina, lygi 1 Eur su mokesčiais; 
Ti – Tiekėjo Elektroniniame kataloge Konkretaus pirkimo metu pateikta papildomo gigabaito (GB) Lietuvoje kaina, Eur su mokesčiais.
Kaip CPO yra žinoma, dėl minusinių kainų viešuosiuose pirkimuose (įskaitant ir pirkimuose atliktuose per CPO) teismų praktikoje yra suformuota ne viena byla. Iš esmės visose jose teismas vadovaujasi argumentu, kad pirkimo dokumentuose nebuvo įtvirtinta jokio ribojimo siūlyti minusines (neigiamas) kainas, kas suponuoja, jog CPO gali , o galimai ir turėtų tokią sąlygą suformuoti. Dabar yra priešingai, t.y. 
 pagal dabartines ekonominio naudingumo formules, pirmiausia yra SKATINAMA  teikti minusines kainas, nes tik su minusine kaina pagal formules galima gauti skaičių >1 ir maksimalų naudingumo balą.Tai taip pat reiškia, kad nesvarbu kokio dydžio minusą operatorius pateiks, bus gautas maksimalus ekonominio naudingumo balas.  Tokiu atveju iš esmės šis kriterijus tampa beverčiu ir galimybę laimėti turi tas, kuris pateiks minusinę kainą ir bus greitesnis. 
Taip pat atkreipiame dėmesį, kad tuo atveju, kai siūlomos minusinės kainos, praktikoje gali susiklostyti situacija, kai:
viešojo sektoriaus įstaigos neturės galimybių išrašyti minusių sąskaitų tiekėjui, 
taip pat viešojo sektoriaus subjektai  neturi nei teisės, nei galimybės gauti ir apskaityti pajamas, gautas už tiekėjo suteiktas paslaugas su minusine kainodara. 
Atsižvelgiant į tai, kas išdėstyta, x tiekėjas rekomendacija  įdėti kriterijų, kad tiekėjo pasiūlyta kaina turi būti >0.
	Dėkojame už pastabą. 

	
	
	Manome, kad ekonominio vertinimo kokybės dalyje, visose skaičiavimo formulėse, kuriose yra „>1” = maksimalus balų skaičius, formulė turėtų būti „daugiau arba lygu“. Nes esamu atveju, jeigu tam tikroje eilutėje gali pasiūlyti 0-inį įkainį, pavyzdžiui už papildomą gigabaitą, vadinasi 0 suteikimas, skliausteliuose sukuria “1” vertę. Bet 1 nėra „>1”, taiga teoriškai siūlydamas 0 įkainį, negali gauti maksimalaus ekonominio balų skaičiaus, kas nėra logiška.
Taip pat matome, kad pagal nurodytą skaičiavimo formulę (C) teikiant neigiamą įkainį arba nulinį – renkamas tas pats balų skaičius. Vadinasi, galima daryti prielaidą, kad tiek neigiamo įkainio, tiek nulinio įkainio pasiūlymų eilė būtų nulemta pasiūlymo pateikimo laiko. Iš praktikos žinoma, kad kai CPO LT kataloge pasiūlymų eilę lemia pateikimo laikas yra naudojamos įvairūs (įskaitant trečiųjų šalių) funkcionalumai, kurie užtikrina pasiūlymo pateikimą per pvz. 1 sekundę, kas nesukuria sveikos konkurencijos ir pagrįstai kelia abejonių dėl tokių pirkimų skaidrumo. Taigi, nėra aišku kaip su dabartine TS būtų lyginami pasiūlymai, kad pateikimo laikas neturėtų lemiamos įtakos vienodo ekonominio naudingumo pasiūlymams.
	Dėkojame už pastabą. Paaiškiname, kad maksimalų balų skaičių gautų tas dalyvis, kuris pasiūlytų mažiausią kainą (t.y. 0 Eur). Dalyvis, kuris siūlytų neigiamą įkainį, negautų pranašumo balais prieš kitus dalyvius, kadangi tokiu atveju jam būtų skiriamas toks pat maksimalus balų skaičius (kaip nurodyta formulės sąlygoje).


Dėkojame už pastebėjimą, tačiau visų pasiūlymų vertinimas atliekamas vadovaujantis VPĮ 55 str. 8 d. nuostatomis „Pasiūlymų eilė nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai <..>“ 


	
	
	Manome, kad MMS žinutės kaina neturėtų būti vertinama. MMS žinutės yra papildoma paslauga, kuri retai naudojama, todėl ši technologija nėra aktyviai vystoma, jos palaikymas yra brangus, todėl ši papildoma paslauga niekaip negali būti įtraukta į techninę specifikaciją ir vertinama papildomais balais. Didelė dalis šiuolaikinių telefonų net neatvaizduoja MMS žinučių, todėl ši paslauga bet kada gali būti ir panaikinta (kaip pavyzdžiui 3G ryšys), siekiant efektyvinti ryšio paslaugos teikimą. Todėl kaip m. parašas, parkavimas ir kitomis papildomos paslaugomos, manome, jog MMS turėtų būti įsigyjama papildomai pagal poreikį paslauga, bet jokiu būdu ne standartinio paketo dalis.
	Dėkojame už pastebėjimą. MMS žinutės kaina nebus vertinama ekonominio naudingumo vertinimo metu, tačiau galimybė siųsti ir priimti MMS žinutes turi likti, nes gali būti aktuli paslaugų naudotojams.

	7.
	Ar tarptinklinio ryšio (angl. roaming) įkainiai galėtų būti konkurencingu vienu iš ekonominio naudingumo kriterijumi? Jeigu taip – ar tikslinga būtų taikyti atskirai pokalbio minutės, žinutės ir duomenų vieneto įkainių vertinimą?
	Manome, kad tarptinklinio ryšio (angl. roaming) įkainių dėti ir naudoti kaip ekonominio naudingumo kriterijų nebūtų tikslinga, nes tarptinklinis ryšys yra papildoma paslauga, aktuali pavieniams keliaujantiems į užsienį perkančiųjų organizacijų darbuotojams, tuo tarpu perkamos paslaugos didžiąją apimtimi skirtos naudoti Lietuvoje. Atskirai ekonominiame naudingume dar papildomai įtraukiamos tarptinklinio ryšio pokalbio minutės, žinutės, duomenų įkainiai vertinimą padarys dar labiau kompleksišku ir sunkiai suprantamu, tuo tarpu vertė bus maža, nes tarptinklinis ryšys aktualus tik pavieniams keliaujantiems vartotojams ir tik buvimo užsienyje momentu, taip pat atkreipiame dėmesį, kad iš anksto nėra aišku, kokiu užsienio operatoriaus tinklu naudosis vartotojas, kur jis skambins – į Lietuvą, kitas užsienio šalis, viduje šalies, kurioje roaminguojama, tad tarptinklinio ryšio įtraukimas į formulę neduos realios ekonominės naudos siekiant nustatyti geriausią pasiūlymą.
	Dėkojame už atsakymus. Atsižvelgta.

	
	
	Ne, negalėtų. Kiekviena užsienio šalis turi skirtingus kaštus bei kiekvienoje šalyje yra nuo 2 iki 5 skirtingų partnerių, kurių kainodara yra kintanti. Jos traukimas į ekonominį vertinimą yra perteklinis, nes visų pirma – tai būtų labai sunkiai įvertinami skaičiai, nes nežinant kliento vidutinio sunaudojimo – sunkiai įmanoma parinkti konkurencingą įkainį. O taip pat operatoriai siūlo labai skirtingus sprendimus užsienyje: paketinė kainodara - kai sulig paketu gauni X minučių, X žinučių bei X interneto duomenų; vienetinė kainodara – kai gauni įkainį už kiekvieną funkcionalumą, procentinė kainodara – kai sulig kiekvienu įkainiu prisitaiko tam tikra procentinė nuolaida, pavyzdžiui mėnesiui. Taigi ši paslauga yra itin kompleksinė ir jos kainodarą suvienodinti – būtų netikslinga, nes jos niekada nepavyks taip plačiai aprašyti ir vadinasi, operatoriaus puslapyje – įprastai klientas galės gauti geresnę ir ekonomiškai vertingesnę paslaugą nei CPO kataloge. Verta pastebėti, jog itin ženkli dalis viešojo sektoriaus vykdo veiklą išskirtinai Lietuvoje. Todėl perkant paslaugas užsienyje – kelia abejonių dėl klientų poreikių. Nes planai, kurie skirti pokalbiams, duomenims ir patogiam naudojimui Lietuvoje – nėra tas pats, kad planai, kurie skirti naudotis atostogų metu nuolatos keliaujant užsienyje ir CPO kataloge, mūsų rekomendacija, reikėtų fokusuotis į pirmąjį tipą, t.y. kokybiškas paslaugas būtent Lietuvoje, o užsienio paslaugos pagal retą poreikį gali būtiįsigyjamos pagal operatoriaus viešai skelbiamus pasiūlymus.
	

	8.
	Ar reikalavimas pateikti informaciją dėl tarptinklinį ryšį užsienio šalyje užtikrinančio operatoriaus atitikimo VPĮ 37 str. 8 d. ir 9 d. bei 47 str. 8 ir 9 d. reikalavimams gali būti įvykdomas operatyviai. Jeigu ne – kokie momentai gali būti ypatingai sudėtingi (dokumentų gavimas, jų gavimo laikas ir pan.)?
	Atkreipiame dėmesį, kad reikalavimas pateikti informaciją dėl tarptinklinį ryšį užsienio šalyje užtikrinančio operatoriaus atitikimo VPĮ 37 str. 8 d. ir 9 d. bei 47 str. 8 ir 9 d. reikalavimams  NEGALI būti įvykdomas operatyviai. Tarptinklinį ryšį užsienio šalyje užtikrinantys operatoriai atitinka savo šalyje galiojančios įstatymus, taip pat galutinis vartotojas būdamas užsienio šalyje pats, rankiniu būdu, savo telefone gali pasirinkti konkrečios šalies operatorių, todėl reikalavimas papildomai teikti dokumentus apie tarptinklinį ryšį teikiančius operatorius gali būti itin sunkiai įgyvendinamas. Punkte taip pat nenurodoma, kokie tai turėtų būti dokumentai, todėl sunku komentuoti ar būtų įmanoma juos gauti operatyviai. Tai nėra įprasta praktika. 
Be kita ko pastebime, kad pagal VPĮ 37 str. 10 d. x tiekėjas, AB 37 str. 9 d. nėra taikoma, todėl jos atskirai nekomentuosime. 
VPĮ 47 str. 9 d. str taikomas tiekėjams (šios dalies nekomentuosime, nes pagal to paties straipsnio 10 d , 9 dalis mums kaip [tiekėjas]nėra taikoma), subtiekėjams ir asmenims, kurių pajėgumais remiamasi. 
Patikslinkite prašau, kaip traktuojami tarptinklinio ryšio operatoriai šiame minimų  straipsnių taikymo kontekste? Nes x tiekėjo manymu, jie nėra ir negali būti laikytini kaip subtiekėjais, kadangi tarptinklinis ryšys yra standartinė operatorių teikiama paslauga, x tiekėjas, dalyvaudama viešuosiuose pirkimuose netraktuoja šių operatorių kaip subtiekėju ar kt. Kitu atveju turėtume neįgyvendintą reikalavimą (jei būtų laikytina priešingai) , nes klientui perkant tarptinklinio ryšio paslaugas, nėra galimybės nuspėti kur keliaus kliento abonentai bei kokio tarptinklinio ryšio operatoriaus paslaugas jie savarankiškai pasirinks, todėl pateikiami tarifai į visas ES ir už jos ribų esančias šalis, regionus ir teritorijas. Kiekvienas operatorius kiekvienoje šalyje bendradarbiauja ne su vienu o su keliais (pvz 5-6 konkrečios šalies operatoriais)   Tad šiuos operatorius laikant subrangovais būtų plečiamai aiškinamas subtiekimas ar pasitelkimas kito asmens pajėgumais, bei tuo pačiu, nepagrįstai apsunkinamas dalyvavimas.
Todėl rekomenduojame šio kriterijaus atsisakyti. Suvaldyti nacionalinio saugumo interesus galima kitais būdais:
klientas gali  valdyti situaciją savarankiškai, t.y. nevykstant į Vyriausybės sąraše esančias šalis ar teritorijas. Tuo atveju jei klientas savo pasirinkimu pasirenka ten vykti, ryšio paslaugos jam turi būti užtikrinamos (platesnio/objektyvesnio išaiškinimo dėl ryšio paslaugų užtikrinimo prašome kreiptis į  institucijas : RRT arba Užsienio reikalų ministeriją ). 
	Dėkojame už atsakymus. Atsižvelgta.

	
	
	Siūlome atsisakyti reikalavimo pateikti informaciją dėl tarptinklinį ryšį užsienio šalyje užtikrinančio operatoriaus atitikimo VPĮ 37 str. 8 d. ir 9 d. bei 47 str. 8 ir 9 d. reikalavimams, kadangi praktikoje tai būtų sunkiai įgyvendinama, nes gauti reikalingų dokumentų iš užsienio operatorių (ypatingai veikiančių trečiosiose šalyse) būtų arba neįmanoma, arba tai užtruktų neprotingą ir neapibrėžtą laikotarpį. Taip pat tokio reikalavimo įgyvendinimas žymiai ir neproporcingai padidintų administracinę naštą tiek tiekėjams, tiek perkančiosioms organizacijoms.
	

	
	
	Nemanome, kad tokį reikalavimą pavyktų užtikrinti operatyviai. Operatoriai turi itin daug partnerių užsienyje, kuriems jeigu reikėtų pateikti tam tikrus dokumentus, pažymas ar tikslinamuosius raštus – tokių dokumentų rinkimas tikrai užtruktų ilgą laiką. Reikėtų tikslesnės informacijos, kokių tiksliai duomenų reikėtų iš užsienio partnerių, kad būtų įmanoma įsivertinti tokių dokumentų gavimo laiką.
	

	9.
	Kokius „žalius“ reikalavimus rekomenduojate taikyti pirkime?
	Manome, kad Techninės specifikacijos 16 p. nurodytų aplinkosauginių reikalavimų reglamentavimo pakanka, papildomų siūlymų neturime. 
	Dėkojame už siūlymus.

	10.
	Kokias esmines sutarties nuostatas siūlytumėte įtraukti į sutarties projektą, kurios tiekėjų vertinimu yra svarbiausios?
	Klientui, naudojantis paslaugomis (tiek Lietuvoje , tiek užsienyje), taikomos operatoriaus puslapyje viešai skelbiamos Sąžiningo naudojimosi paslaugomis taisyklės.
	Dėkojame už siūlymus. Atsižvelgta.

	
	
	Klientui taikomos operatoriaus puslapyje viešai skelbiamos judriojo ryšio paslaugų teikimo taisyklės, kurios laikytinos sutarties dalimi. Tuo atveju, jei kyla prieštaravimas tarp Sutarties ir taisyklių, taikomos Sutarties nuostatos.
	

	
	
	Naudojantis tarptinklinio ryšio paslaugomis, prieduose nurodyti tarifai taikomi skambinant ar siunčiant SMS į Lietuvą arba šalies viduje.
	

	
	
	Taip pat, manome, kad SIM kortelių išdavimas – turėtų būti papildomai apmokestinamas. Kaip pavyzdžiui, yra perkančiųjų organizacijų, kurioms yra patogu „išmesti“ esamą SIM kortelę, užsisakyti naują (pavyzdžiui, naujo darbuotojo atveju). Tačiau SIM korteles išdavimas yra mokama paslauga ir operatorius patiria apčiuopiamus kaštus. Atsižvelgiant į tai, jog CPO ryšio kataloge rinkos kainodara yra artima 0 – po šia paslauga turi pakliūti būtent paslauga. SIM kortelė yra prekė, kuri turėtų būti įsigyjama už rinkos kainą bei nesuteiktų galimybės piktnaudžiauti iš perkančiosios organizacijos pusės su beribiu SIM kortelių keitimu ir užsakinėjimu.
	

	11.
	Kokias papildomas paslaugas prie šio pirkimo objekto galite pasiūlyti?
	Siūlome kaip papildomą ekonominio naudingumo kriterijų įtraukti:
 Mobilaus kvalifikuoto elektroninio parašo išdavimas perkančiosios organizacijos centrinėje būstinėje arba kitoje perkančiosios organizacijos nurodytoje darbo vietoje (gali būti nurodomas tik vienas adresas). Kadangi ši paslauga gali būti suteikiama asmenims tik fiziškai dalyvaujant, mobiliojo parašo išdavimo darbo vietoje paslauga, be kita ko, leistų perkančiosios organizacijos darbuotojams išvengti nepatogumų vykstant į tiekėjų prekybos salonus dėl mobiliojo parašo paslaugos, taip pat būtų taupomi laiko ir finansiniai resursai. 
	Dėkojame už siūlymą. Žr. Ekonominio naudingumo vertinimo kriterijai.

	
	
	Siūlome kaip papildomą ekonominio naudingumo kriterijų įtraukti:
Interneto apsaugos paslauga, kuri skirta apsaugoti perkančiosios organizacijos judriojo ryšio paslaugos naudotojus nuo kibernetinių grėsmių, kenkėjiškų programų, sukčiavimo atakų ir netinkamo turinio. Paslauga veikia tiesiogiai telekomunikacijų tinklo infrastruktūroje, todėl nereikalauja papildomų programinės įrangos diegimų galiniuose įrenginiuose. Tokia paslauga ypatingai aktuali perkančiosioms organizacijoms, siekiančioms užtikrinti savo darbuotojų saugų naudojimąsi internetu. 
Pagrindinės paslaugos savybės: 
Apsauga nuo domenų, naudojamų kenkėjiškoms atakoms, naudojant nuolat atnaujinamą grėsmių duomenų bazę, neleistino turinio blokavimas pagal organizacijos nustatytas taisykles (pvz., socialiniai tinklai, lošimų svetainės, suaugusiųjų turinys), galimybė įtraukti atskirus domenus į leidžiamų/blokuojamų sąrašą, taip pritaikant paslaugą pagal organizacijos nustatytas taisykles. Taip pat Web pagrindu veikianti valdymo aplinka su vartotojų prieigos kontrole , Išsamios ataskaitos apie kibernetines grėsmes, užblokuotus bandymus pasiekti pavojingas svetaines ir kitus saugumo įvykius.
	Dėkojame už siūlymą.

	
	
	Daugiau papildomų paslaugų prie šio pirkimo objekto pasiūlyti nėra poreikio. Paslaugų apimtis, kuri yra minima techninėje specifikacijoje yra pilnai pakankama bei užtikrinanti pagrindines judriojo ryšio paslaugas viešojo sektoriaus įmonėms.
	

	12.
	Kiti siūlymai ir pastebėjimai
	Skelbiant rinkos konsultaciją, siūlome pridėti ne tik techninės specifikacijos bei ekonominio naudingumo skaičiavimo formulės projektus, bet ir pasiūlymo formos šabloną, kad būtų galima praktiškai įvertinti situaciją kaip vieni ar kiti faktoriai įtakoja ekonominio naudingumo formulę.
	Dėkojame už siūlymus. Atsižvelgta.

	
	
	Susiklosčiusi situacija rinkoje, kai viešuosiuose pirkimuose yra siūlomos minusinės arba nulinės kainos, yra ydinga praktika, kuri iškraipo rinkos situaciją, nes paslaugos turi savo kaštus, operatoriai investuoja į ryšio plėtrą ir naujų technologijų diegimą, ko pasėkoje suponuojama, kad verslas turi prisiimti kaštus ir teikti paslaugas viešojo sektoriaus organizacijoms nemokamai. Be kita ko, teismų praktikoje teismo argumentas, kad pirkimo sąlygose nebuvo nurodyta, jog kainos negali būti minusinės,  suponuoja išvadą, kad toks nurodymas pirkimo sąlygose būtų galimas, teisėtas ir sąžiningas, o taip pat-  atitinkantis praktiką kituose segmentuose (ne viešojo sektoriaus). CPO palikdama galimybę ar net skatindama pateikti kainas su minusu ilgoje perspektyvoje galimai sumažins sektoriaus technologijų vystymąsi. 
Taip pat teikiant telekomunikacijų paslaugas, bet kokiu atveju kaštai yra patiriami, todėl  skatinant teikti minusines kainas viešajam sektoriui ilgoje perspektyvoje tai gali turėti įtakos ateities kainodarai b2c ir b2b kitų segmentų klientams. Todėl prašome CPO prisidėti siekiant užtikrinti proporcingumo ir lygiavertiškumo principų tinkamą įgyvendinimą visų segmentų klientų atžvilgiu.
Rekomendacija yra ekonominio naudingumo formulėse vertinti kainą >0.
	Dėkojame už siūlymą.

	
	
	Rekomenduotume peržiūrėti mokestį už laimėtus konkursus, kuris yra sumokamas CPO LT. Šiai dienai šis mokestis yra fiksuotas ir lyginant jį su ryšio paslaugų kainodara – itin didelis. Šiuo atveju, jeigu perkančioji organizacija perka ryšio paslaugas CVP IS kataloge – tiekėjas papildomų kaštų dalyvauti šiame pirkime neturi. O štai CPO kataloge – tiekėjas patiria didelius kaštus. Kadangi vidutinis klientas, kuris naudojasi CPO ryšio katalogu yra smulkios ir vidutinės įmonės – joms teikti ryšį už 0 eur ( ar artimą 0 kainą) yra itin brangu atsižvelgiant į CPO LT sumokamą mokestį. Todėl jeigu šis mokestis nesumažėtų – logiškai šie kaštai turėtų nugulti ant kliento pečių – siūlant brangesnes ryšio paslaugas. 
Taip pat verta pastebėti, jog RRT yra įvedę nemažai papildomų mokesčių, kurie proporcingai SIM kortelių skaičiui – yra sumokami kiekvieno operatoriaus. Manome, kad šis mokestis, kaip pavyzdžiui – PVM, galėtų būti katalogo dalis. Tai didintų patrauklumą tiekėjams dalyvauti ryšio konkursuose.
	



